text: 32. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 40 της 4/18 Μαρτ. 1959 Περί εφαρμογής ισχυόντων συμβατικών δασμών επί εμπορευμάτων εισαγομένων εκ της Λαϊκής Δημοκρατίας της Κίνας. Σελ. 226(γ) Λαβόν υπ’ όψιν: 1)το υπ’ αριθ. Ε. 855/1959 έγγραφον του Υπουργείου Οικονομικών, δι’ ου προτείνεται η υπαγωγή εις τον συμβατικόν δασμόν των εκ της Λαϊκής Δημοκρατίας της Κίνας εισαγομένων εμπορευμάτων εις εκτέλεσιν αρμοδίως εγκρινομένων ιδιωτικών ανταλλαγών και των διακανονιζομένων μέσω διμερών κλήριγκ τοιούτων και 2)τας διατάξεις του άρθρου δεκάτου εβδόμου του Νόμ. 1805/1951, αποφασίζει. Επί εμπορευμάτων καταγομένων εκ της Λαϊκής Δημοκρατίας της Κίνας, εισαγομένων εν Ελλάδι εις εκτέλεσιν αρμοδίως εγκρινομένων ιδιωτικών ανταλλαγών και μέσω διμερών κλήριγκ, εφαρμόζονται οι εκάστοτε ισχύοντες συμβατικοί δασμοί. Εκδόσαν προς τούτο την υπ' αριθ. 40 παρούσαν πράξίν του, ήτις δημοσιευθήσεται δια της Εφημερίδος της Κυβερνήσεως. 